లాభాల స్వీకరణతో పతనమైన సూచీలు
- 159 పాయింట్లు నష్టపోయిన సెన్సెక్స్‌్‌
ముంబయి: గత కొద్ది రోజులుగా వరసగా భారీగా పెరిగిన దేశీయ స్టాక్‌ మార్కెట్లలో సోమవారం మదుపర్లు లాభాల స్వీకరణకు మొగ్గు చూపారు. మరోవైపు అంతర్జాతీయ బలహీ నమైన పరిణామాలు మార్కెట్లపై విశ్వాసాన్ని దెబ్బతీశాయి. దీంతో బీఎస్‌ఈ సెన్సెక్స్‌ 159.04 పాయింట్లు లేదా 0.45 శాతం క్షీణించి 35,264.41కి పడిపోయింది. ఎన్‌ఎస్‌ఈ నిఫ్టీ 57 పాయింట్లు లేదా 0.53 శాతం తగ్గి 10,657.30 వద్ద ముగిసింది. సెన్సెక్స్‌-30లో ఎన్‌టీపీసీ 3.67 శాతం, భారతీ ఎయిర్‌టెల్‌ 3.64 శాతం, అదానీ పోర్ట్సు 2.37 శాతం, హీరో మోటో కార్ప్‌ 1.68 శాతం, హెచ్‌డీఎఫ్‌సీ బ్యాంకు 1.65 శాతం, ఓఎన్‌జీసీ 1.64 శాతం చొప్పున అధిక నష్టాలుచవి చూసిన వాటిలో టాప్‌లో ఉన్నాయి. ఏషియన్‌ పెయింట్‌ 2.29 శాతం, ఇన్ఫోసిస్‌ 2.12 శాతం, వేదాంత 1.25 శాతం, బజాజ్‌ ఆటో 1 శాతం, ఐసీఐసీఐ బ్యాంకు 0.71 శాతం, సన్‌ ఫార్మా 0.54 శాతం చొప్పున అధిక లాభాలు సాధించిన వాటిలో ముందు వరుసలో ఉన్నాయి. రంగాల వారిగా ఐటీ 0.88 శాతం, కన్సూమర్‌ డ్యూరెబుల్స్‌ 0.53 శాతం, టెక్‌ 0.42 శాతం చొప్పున అధికంగా పెరిగి మార్కెట్లకు కొంత మద్దతుగా నిలిచాయి. మరోవైపు లోహ సూచీ 1.80 శాతం, పవర్‌ 1.69 శాతం, మౌలిక వసలులు 1.53 శాతం, రియాల్టీ 1.29 శాతం, పీఎస్‌యూ స్టాక్స్‌ 1.01 శాతం చొప్పున నష్టపోయి మార్కెట్లను ఒత్తిడికి గురి చేశాయి.
మీ స్నేహితులకు రికమెండ్ చెయ్యండి